CELEX: 32021D1944
Language: sl
Date: 2021-11-02 00:00:00
Title: Sklep Evropske centralne banke (EU) 2021/1944 z dne 2. novembra 2021 o spremembi Sklepa (EU) 2020/1997 o odobritvi obsega izdaje kovancev v letu 2021 (ECB/2021/48)

10.11.2021   
               
               
                  SL
               
               
                  Uradni list Evropske unije
               
               
                  L 397/26
               
            
         SKLEP EVROPSKE CENTRALNE BANKE (EU) 2021/1944
         z dne 2. novembra 2021
         o spremembi Sklepa (EU) 2020/1997 o odobritvi obsega izdaje kovancev v letu 2021 (ECB/2021/48)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti člena 128(2) Pogodbe,
         ob upoštevanju naslednjega:
         
                     (1)
                  
                  
                     Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, katerih valuta je euro.
                  
               
                     (2)
                  
                  
                     ECB je na podlagi ocen povpraševanja po eurokovancih v letu 2021, ki so ji jih predložile države članice, katerih valuta je euro, v Sklepu Evropske centralne banke (EU) 2020/1997 (ECB/2020/57) (1) odobrila skupen obseg eurokovancev, namenjenih za obtok, in zbirateljskih eurokovancev, ki niso namenjeni za obtok, za leto 2021.
                  
               
                     (3)
                  
                  
                     V skladu s členom 3 Sklepa Evropske centralne banke (EU) 2015/2332 (ECB/2015/43) (2) mora država članica euroobmočja obvestiti ECB, če je verjetno, da bo dejansko povpraševanje po eurokovancih preseglo odobreni obseg izdaje kovancev v posameznem koledarskem letu, in zahtevati izredno odobritev dodatnega obsega izdaje kovancev v tem koledarskem letu, če se povečano povpraševanje po kovancih nadaljuje.
                  
               
                     (4)
                  
                  
                     De Nederlandsche Bank je 1. septembra 2021, tudi v imenu nizozemskega ministrstva za finance, zahtevala, da se obseg eurokovancev, ki jih lahko Nizozemska izda v letu 2021, poveča za dodatnih 50 milijonov EUR z 0,1 milijona EUR na 50,1 milijona EUR, da bi se lahko odzvala na nepričakovano povečanje povpraševanja po kovancih zaradi sprostitve omejitev gibanja zaradi COVID-19, ponovnega odprtja trgovin in sezonskega učinka.
                  
               
                     (5)
                  
                  
                     Latvijas Banka je 8. septembra 2021 zahtevala, da se obseg eurokovancev, ki jih lahko Latvija izda v letu 2021, poveča za dodatnih 5,1 milijona EUR s 5,7 milijona EUR na 10,8 milijona EUR, da bi se lahko odzvala na nepričakovano povečanje povpraševanja po kovancih zaradi vpliva COVID-19 na obtok kovancev v Latviji.
                  
               
                     (6)
                  
                  
                     Národná banka Slovenska je 4. oktobra 2021 zahtevala, da se obseg eurokovancev, ki jih lahko Slovaška izda v letu 2021, poveča za dodatna 2 milijona EUR s 16 milijonov EUR na 18 milijonov EUR, in sicer kot odziv na večjo neto izdajo eurokovancev v primerjavi z letoma 2020 in 2019 zaradi vpliva COVID-19 in večjega povpraševanja, ki se predvideva za predbožično obdobje leta 2021.
                  
               
                     (7)
                  
                  
                     Zaradi učinkovitosti in z odstopanjem od člena 3(7) Sklepa (EU) 2015/2332 (ECB/2015/43) v zvezi s konkretnima zahtevama za izredno odobritev za Latvijo in Slovaško je primerno, da Svet ECB te spremembe izvede s spremembo Sklepa (EU) 2020/1997 (ECB/2020/57).
                  
               
                     (8)
                  
                  
                     Zato je treba Sklep (EU) 2020/1997 (ECB/2020/57) ustrezno spremeniti –
                  
               SPREJEL NASLEDNJI SKLEP:
         
            Člen 1
            Spremembe
            Tabela v členu 2 Sklepa (EU) 2020/1997 (ECB/2020/57) se spremeni:
            
                        (1)
                     
                     
                        vrstica v zvezi z Latvijo se nadomesti z naslednjim:
                        
                                    „Latvija
                                 
                                 
                                    10,6
                                 
                                 
                                    0,2
                                 
                                 
                                    10,8“;
                                 
                              
                  
                        (2)
                     
                     
                        vrstica v zvezi z Nizozemsko se nadomesti z naslednjim:
                        
                                    „Nizozemska
                                 
                                 
                                    50,0
                                 
                                 
                                    0,1
                                 
                                 
                                    50,1“;
                                 
                              
                  
                        (3)
                     
                     
                        vrstica v zvezi s Slovaško se nadomesti z naslednjim:
                        
                                    „Slovaška
                                 
                                 
                                    16,0
                                 
                                 
                                    2,0
                                 
                                 
                                    18,0“.
                                 
                              
                  
         
            Člen 2
            Začetek učinkovanja
            Ta sklep začne učinkovati na dan, ko so o njem uradno obveščeni naslovniki.
         
         
            Člen 3
            Naslovniki
            Ta sklep je naslovljen na države članice, katerih valuta je euro.
         
         
            V Frankfurtu na Majni, 2. novembra 2021
            
               
                  Predsednica ECB
               
               Christine LAGARDE
            
         
         
            (1)  Sklep Evropske centralne banke (EU) 2020/1997 z dne 24. novembra 2020 o odobritvi obsega izdaje kovancev v letu 2021 (ECB/2020/57) (UL L 410, 7.12.2020, str. 104).
         
            (2)  Sklep Evropske centralne banke (EU) 2015/2332 z dne 4. decembra 2015 o postopkovnem okviru za odobritev obsega izdaje eurokovancev (ECB/2015/43) (UL L 328, 12.12.2015, str. 123).